മധ്യവയസ്കന്റെ മൃതദേഹം നഗ്നമായ നിലയില്, ശരീരത്തില് പരുക്കേറ്റ പാടുകള് അന്വേഷണം മലപ്പുറം: പൂക്കിപറമ്ബില് മധ്യവയസ്കന്റെ മൃതദേഹം ദുരൂഹ സാഹചര്യത്തില് കണ്ടെത്തിയ സംഭവത്തില് പൊലീസ് അന്വേഷണം തുടങ്ങി. തെന്നല അറക്കല് സ്വദേശി ശശി45യുടെ മൃതദേഹമാണ് വെള്ളിയാഴ്ച്ച ആളൊഴിഞ്ഞ പറമ്ബില് കണ്ടെത്തിയത്. മൃതദേഹത്തിന് രണ്ടു ദിവസത്തെ പഴക്കമുള്ള നിലയിലാണ്. 70 അടിയോളം താഴ്ചയിലുള്ള പറമ്ബിലായിരുന്നു മൃതദേഹം കിടന്നിരുന്നത്. പൂര്ണമായും നഗ്നമായ നിലയിലായിരുന്നു മൃതദേഹം. ശരീരത്തില് പരുക്ക് പറ്റിയ പാടുകളുണ്ട്. സ്ഥലം ഉടമ പൊലീസില് വിവരം അറിയിച്ചതിനെ തുടര്ന്ന് തിരൂരങ്ങാടി പൊലീസ് എത്തി മൃതദേഹം ഇന്ക്വസ്റ്റ് നടത്തി. പ്രദേശത്ത് പൊലീസ് തെരച്ചില് നടത്തിയെങ്കിലും സംശയാസ്പദമായി ഒന്നും കണ്ടെത്തിയിട്ടില്ല. മലപ്പുറത്തുനിന്നും വിരലടയാള, ഫോറന്സിക് വിദഗ്ധരും സ്ഥലത്തെത്തി തെളിവുകള് ശേഖരിച്ചു. ചൊവ്വാഴ്ച മുതല് ശശിയെ കാണാതായിരുന്നതായി ബന്ധുക്കള് പറഞ്ഞു. വിവാഹമോചിതനായ ശശി ഏറെ നാളായി ഒറ്റക്കാണ് കഴിഞ്ഞിരുന്നത്.